Duket for grillkrig
Med godvær i sikte, er det ingen grunn til å vente til sommeren med å starte opp grillsesongen. Hvem som i år vinner grillkrigen gjenstår derimot å se. Flere av butikkjedene har allerede sparket i gang grillsesongen i butikkhyllene. Renskårne burgere Renskårne burgere i alle fasonger er populært, og noe vi absolutt kan regne med å finne på grilltallerkenene denne sommeren. Godt med grønt på grillen Men også slider dogs, appetittvekkere eller ventepølser, samt saftige krydderpølser med og uten ost. Vi får reale biffer fra Argentina, ferskt lam fra Norge og Wales, samt saftig Hampshire svin og sjømat, skal vi tro kjedenes egne beskrivelser av snaddermaten som vil finne veien til grilllristen i sommer. Grillsmak Det er grillsmaken og muligheten til å få være utendørs og nyte været, de fleste sier er årsaken til at de griller, ifølge en undersøkelse Ipsos MMI har gjort for MatPrat. Men grilling gir også helgefølelse og nytelse når vi spiser ute, forklarer Sifo-forsker Annechen Bahr Bugge. Selv om grillsesongen starter litt tidligere for hvert år, er det ikke lenger bare pølser og sommerkoteletter vi legger på grillen. Raskt og lettvint på grillen Grillundersøkelsen i fjor viste også at grillspyd og biffer av storfe var mest populært, sammen med rød fisk. VM i fotball Hos Rema har de allerede startet grillsesongen, men sparker til for fullt i uka etter påske. Med VM i fotball i Brasil som bakteppe, fyrer også i år Sven Nordin opp grillen hos Rema. - Årets hotteste trend i år blir Picanha. Brasilianernes favoritt på grillen kan bli sommerens definitive folkefavoritt her i Norge også, sier kommunikasjonsdirektør Mette Fossum Beyer i Rema 1000. Anbefalt grilltid Coop lar startskuddet gå for sommerens grillsesong allerede til helgen. Men stadig større krav til grillmestrene, har gjort at Coop i år har fått med seg grilleverandøren Weber på laget. Slik steker du en perfekt burger - Alle våre grillprodukter er testet av Webers egne kokker. På den måten har vi kunnet merke produktene med grillmetode og anbefalt grilltid, forteller informasjonssjef Harald Kristiansen i Coop. Hos Kiwi gjør Tina Nordstrøm comeback i sommer, og frister med både marinerte og naturelle grillprodukter. - I tillegg tilbyr vi kundene grove nøkkelhullsmerkede hamburgerbrød som kun selges i Kiwi, røper Kiwisjef Jan Paul Bjørkøy. Satser tungt Kommunikasjonsrådgiver Lise Mette Kjellberg i Ica Norge forteller at der starter grillsesongen først etter påske. - Men Rimi satser tungt på grill, både i butikk og digitalt, sier hun. Kjellberg kan denne sommeren blant mye annet friste med spesialpølser av kalv, fylt med sveitserost og chili, reinsdyrpølse med ramsløk, pepper og muskat og lammepølse. - Perfekt på grillen, og utviklet i samarbeid med Arne Brimi, sier hun.
Værvarselet burger for en god grillhelg. I butikkhyllene er grillsesongen allerede sparket i gang.